Қазақстан Республикасы Энергетика министрлігі

**Қазақстан Республикасы Энергетика министрлігі** — мұнай-газ өнеркәсібі, көмірсутек өндіруде жер қойнауын пайдалану, газбен жабдықтау, электр энергетикасы, жылумен жабдықтау, жаңартылатын энергия көздерін дамыту салаларында басшылық жасайтын, үкімет құрамына кіретін орталық атқарушы орган. Министрлік 2014 жылдың тамызында Мұнай және газ, Индустрия және жаңа технологиялар және Қоршаған орта және су ресурстары министрліктерінің қосылуынан құрылды.

## Тарихы
2014 жылдың сәуірінде Қазақстан энергетиктері, соның ішінде Қазақстан Электроэнергетика Ассоциациясының мүшелері Қазақстан премьер-министрі Кәрім Мәсімовке Индустрия және жаңа технологиялар министрлігінен бөлініп, ҚР Энергетика министрлігін құру туралы өтінішпен жүгінді. Сол жылдың 6 тамызында президент Назарбаев Ақордада өткен Үкіметтің кеңейтілген отырысында Энергетика министрлігінің құрылатынын, және оның Мұнай және газ, Индустрия және жаңа технологиялар және Қоршаған орта және су ресурстары министрліктерінің міндетін алатынын айтып кетті. Тұңғыш энергетика министрі болып Владимир Школьник тағайындалды.

ҚР Үкіметінің 2014 жылғы 14 тамыздағы № 933 қаулысымен:
* Индустрия және жаңа технологиялар министрлігінің Мемлекеттік энергетикалық қадағалау және бақылау комитеті мен Атом энергиясы комитеті біріктіріліп, Энергетика министрлігінің Атомдық және энергетикалық қадағалау мен бақылау комитеті құрылды;
* Мұнай және газ министрлігінің Мұнай-газ кешеніндегі мемлекеттік инспекциялау комитеті мен Қоршаған ортаны қорғау және су ресурстары министрлігінің Экологиялық реттеу және бақылау комитеті біріктіріліп, Энергетика министрлігінің Мұнай-газ кешеніндегі экологиялық реттеу, бақылау және мемлекеттік инспекция комитеті құрылды.

ҚР Үкіметінің 2016 жылғы 15 шілдедегі № 409 қаулысымен Энергетика министрлігінің Мұнай-газ кешеніндегі экологиялық реттеу, бақылау және мемлекеттік инспекция комитеті Экологиялық реттеу және бақылау комитеті болып қайта аталды.

ҚР Президентінің 2019 жылғы 17 маусымдағы № 17 Жарлығымен Энергетика министрлігінің қоршаған ортаны қорғаудың, тұрмыстық қатты қалдықтармен жұмыс істеудің мемлекеттік саясатын қалыптастыру және іске асыру, табиғи ресурстарды қорғау, оларды ұтымды пайдалануды бақылау және қадағалау саласындағы функциялары мен өкілеттіктері жаңадан құрылған Экология, геология және табиғи ресурстар министрлігіне берілді.

ҚР Үкіметінің 2019 жылғы 5 шілдедегі № 479 қаулысымен Энергетика министрлігінің Экологиялық реттеу және бақылау комитеті Экология, геология және табиғи ресурстар министрлігінің Экологиялық реттеу және бақылау комитеті болып қайта аталды.

## Басшылығы
* Министр — Ерлан Ақкенженов.
* Министр орынбасары — Санжар Жаркешов.
* Министр орынбасары — Бақытжан Ілияс
* Министр орынбасары — Сұңғат Есімханов.
* Министр орынбасары — Құдайберген Арымбек. 
* Аппарат басшысы — Жанар Жарылғасова.

## Құрылымы
Энергетика министрлігінің 2023 жылдың қыркүйегіндегі жағдайы бойынша құрылымы:
### Комитеттері
Министрліктің жалғыз комитеті — Мемлекеттік энергетикалық қадағалау және бақылау комитеті. Ол электр энергетикасы саласындағы басшылықты жүзеге асырады.

### Департаменттері
Энергетика министрлігінің департаменті бар:
* Ішкі аудит департаменті;
* Жер қойнауын пайдалану департаменті;
* Газ және мұнай-газ-химия департаменті;
* Жұртшылықпен байланыс департаменті;
* Мұнай тасымалдау және өңдеу департаменті;
* Мұнай игеру және өндіру департаменті;
* Көмірсутектер және жер қойнауын пайдалану салаларындағы мемлекеттік бақылау департаменті;
* Электр энергетикасын дамыту департаменті;
* Атом энергетикасы және өнеркәсібі департаменті;
* Жаңартылған энергия көздері департаменті;
* Стратегиялық даму департаменті;
* Жолданымдарды және орындаушылық тәртіпті бақылау департаменті;
* Заң қызметі департаменті;
* Бюждет және қаржылық рәсімдер департаменті;
* Халықаралық ынтымақтастық департаменті;
* Цифрландыру департаменті;
* Персоналды дамыту департаменті;
* Қауіпсіздік департаменті.

## Қарамағындағы мекемелер
* Мұнай-газ кешеніндегі мемлекеттік инспекциясының батыс өңіраралық басқармасы
* Мұнай-газ кешеніндегі мемлекеттік инспекциясының оңтүстік өңіраралық басқармасы
* «Қазақстан Республикасының отын-энергетикалық кешенінің ахуалдық-талдамалық орталығы» АҚ
* «Достық Энерго» АҚ
* «Ұлттық индустриялық мұнай-химия технопаркі» арнайы экономикалық аймағының басқарушы компаниясы» АҚ
* «Электр энергиясы мен қуаты рыногының қазақстандық операторы» АҚ
* «Жаңартылатын энергия көздерін қолдау жөніндегі қаржы-есеп айырысу орталығы» ЖШС
* «Капиталмұнайгаз» РММ

## Министрлер тізімі

### Мұнай және газ министрлері

## Дереккөздер

Э
Санат:Энергетика министрліктері